Peter Carey
Store norske leksikon,Språk og litteratur,Litteratur i verden,Oseanias litteratur,Australias litteratur
Peter Carey er en australsk forfatter som hører til 1970-årenes avantgardegruppe innen australsk novellekunst. Careys verk preges av hans syn på de absurde paradokser og motsetninger i dagens verden.
Et utvalg av hans beste noveller finnes i samlingen The Fat Man in History (1980) der realistiske og surrealistiske elementer smeltes sammen i en marerittaktig, men gjenkjennelig verden.Han har også høstet stor anerkjennelse for sine romaner, Bliss (1981), Illywhacker (1985), Oscar and Lucinda (1988, tildelt Booker-prisen), Nedtelling (orginaltittel The Tax Inspector, 1991. Norsk oversettelse, 1992), The Unusual Life of Tristan Smith (1994), Jack Maggs (1997), som er en slags original parafrase over Charles Dickens' Great Expectations, og Den sanne historia om Kelly-gjengen (Orginaltittel: True History of the Kelly Gang, 2001. Norsk oversettelse, 2002), en historisk roman lagt i munnen på forbryteren Ned Kelly. Den innbrakte ham nok en Booker-pris, og han ble dermed den andre (etter J. M. Coetzee) som har vunnet prisen to ganger.Carey er dessuten blitt tildelt en rekke andre priser og utmerkelser. Carey skrev manus til Wim Wenders' film Until the End of the World (1992). I 2003 kom My Life as a Fake, i 2006 Theft: A Love Story, og i 2008 His Illegal Self . Les mer i Store norske leksikon Australias litteratur